Kotona Työskentelyn Tarkistusluettelo

Työskentely kotoa käsin ei sovi kaikille. Vaikka päivittäisistä työmatkoista luopuminen ja yöpaidassa työskenteleminen saattaisikin kuulostaa houkuttelevalta, sinun kannattaa pohtia, sopiiko tämä työtapa todella sinulle.

Selvitä, sopiiko se sinulle

☐	Oletko motivoitunut ja kurinalainen? Saatko työt valmiiksi ilman, että tarvitset siihen motivointia muilta?

☐	Oletko varma, että pystyt työskentelemään ilman valvontaa?

☐	Pystytkö viettämään paljon aikaa yksin?

☐	Kaipaatko viestintää kasvokkain vai riittääkö sinulle viestintä sähköpostin, puhelimen, verkkokeskustelun tai videoneuvottelun kautta?

☐	Onko kotisi riittävän iso? Onko kodissasi alue, jonka voit varata toimistotilaksi?

☐	Kunnioittavatko toiset sitä, että sinun on pystyttävä työskentelemään kaikessa rauhassa?

Työtila ja tärkeät seikat

☐	Varaa kodissasi työalue, joka on erillään muusta kotiympäristöstä.

☐	Valitse työtila, jossa on paljon luonnonvaloa.

☐	Varaa erillinen puhelinlinja tai matkapuhelin, jota käytät työpuheluihin.

☐	Varmista, että sinulla on luotettava ja nopea Internet-yhteys.

☐	Luo laadukas työtila, jossa on työpöytä, ergonominen tuoli, valaistus, tulostin, kopiokone ja säilytystilaa.

☐	Hanki laadukas pöytäkone tai kannettava tietokone.

☐	Asenna Microsoft Office 365 ja muut työssä tarvittavat ohjelmistot.

☐	Hanki toimistotarvikkeet. Hanki tili paikalliseen myymälään tarvittaessa, jotta sinulla ei ole koskaan pulaa toimistotarvikkeista.

Suunnittele työskentelysi

☐	Jäsennä päiväsi. Määritä itsellesi säännölliset työajat ja pidä niistä kiinni.

☐	Kerro ystävillesi ja perheenjäsenillesi, että olet ”työssä” työaikoina. Usein sinua lähellä olevat ihmiset ajattelevat, että jos olet kotona, he voivat soittaa ja poiketa juttusille.

☐	Pidä säännöllisiä taukoja.

☐	Tallenna työsi pilvipalveluun OneDriven avulla. Voit näin ottaa työsi mukaan, jos kaipaat vaihtelua.

☐	Sammuta koneesi päivän lopuksi. Älä sorru houkutukseen tarkistaa sähköpostiviestisi työpäivän päättymisen jälkeen.